ฝรั่งลุยบาทแข็ง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 3 ธ.ค. 2553
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 3 ธ.ค. 2553
อานิสงส์เงินบาทแข็ง และตลาดหุ้นเอเชียปรับตัวขึ้นยกแผง ดันตลาดหุ้นไทยแรลลี ทะลุ 1,030 จุด ไปทำปิด 1,031.97 จุด พุ่ง 14.33 จุด มูลค่าซื้อขาย 49,422 ล้านบาท 
ต่างชาติซื้อหนัก 3,011 ล้านบาท 
หุ้น ปตท. (PTT) รอบนี้ขึ้นแรง บวกวันละหลายบาท จากที่ร่วงไปลึกจากสูงสุดรอบผ่านมา 345 บาท เกือบ 1 เดือนที่ผ่านมา
พักยกแย่งหุ้นเสริมสุข (SSC) ชั่วคราว ปล่อยราคาไหลลงกลับที่เดิมใกล้เคียงราคารับซื้อ 42 บาท ยอดรับซื้อถึงวันที่ 1 ธ.ค. ขยับขึ้นเป็น 32% เศษ ตัวเลขสรุปวันนี้น่าจะรู้กันแล้ว 
ถามเจ้าตัวคนรับซื้อ “ศักดิ์ชัย ธนบุญชัย” กรรมการ “เอสเอส เนชั่นแนล โลจิสติกส์” ลงทุนร่วม 4,000 ล้านบาท ได้กินเป๊ปซี่ฟรีตลอดชีพ คุ้มมั้ยเนี่ย??? เจ้าตัวยืนยันคุ้มชัวร์ ได้กินทั้งเป๊ปซี่ แถมผลตอบแทนที่ดี คุ้มที่สุดที่ได้ลงทุน SSC 
น้องใหม่ล่าสุด ARIP (เออาร์ไอพี) จอง 90 สตางค์ ตีขึ้นไปสูงสุดถึง 2 บาท แล้วกดปิด 1.86 บาท แจกกำไรคนจอง 96 สตางค์ หรือ 106% 
อินโดรามาฯ (IVL) แรงไม่หยุด ชุดใหญ่ว่ากันว่ายังไปได้ถึงเลข 7 ก่อนจะออก TSR
คิวต่อไปจองตัวสื่อสารค่ายใหญ่เครือเกษตรชื่อดัง จัดใหญ่แรงอาทิตย์หน้า จริงหรือไม่ฟังกันไป
วันนี้วันสุดท้ายสุดสัปดาห์ก่อนหยุดยาว ระวังแรงขายทำกำไรจากที่ขึ้นแรงติดกัน 2 วัน